Lige fra første færd har Lora været en fantastisk vært. Hun svarede hurtigt (indenfor 2 timer) på vores anmodning om booking, og derefter har kommunikationen fungeret upåklageligt. Vi ankom til lejligheden i to omgange, og det var bare perfekt, at der var to sæt nøgler i boksen ved indgangen, hvilket også gjorde vores fælles adgang til lejligheden i løbet af opholdet lettere. Lejligheden lever til fulde op til de gode og repræsentative billeder på Loras opslag. Alle sovepladser er gode, og køkkenet er veludstyret, så hvis man vil, kan man sagtens selv lave mad. Den er stor og rummelig og efter vores mening særdeles velegnet til fx to par eller et par med halvstore/voksne børn, som sammen vil nyde skønne Amsterdam og det centralt beliggende De Pijp - et hipt, spændende, hyggeligt kvarter med både cafeer, marked, shoppemuligheder, park og kanalen tæt ved. Vi var 4 voksne og en teenager i lejligheden i fem dage, og vi nød både lejligheden og kvarteret meget. Lejligheden er beliggende på 4. sal uden elevator og trappen er virkelig stejl og smal, og derfor er lejligheden nok ikke velegnet for småbørnsfamilier eller familier med mindre børn, men Vi kommer gerne igen en anden gang og kan på det varmeste anbefale Lora som vært. Supergod oplevelse. Og ja, så er der den mest fantastiske udsigt udover hele byen :-)